Allar streymisþjónustur á einum stað í Dabby 8. janúar 2020 17:34 Nú þegar streymisveitum heimsins fjölgar fremur en fækkar ár frá ári , þá getur orðið vandamál að fylgjast með því hvað er í boði á hverjum stað , og ná að njóta alls þess besta frá hverri og einni veitu . Að skruna í gegnum hverja veituna á fætur annarri , Netflix , Amazon Prime Video , Disney + , o.sfrv. , getur líka verið pirrandi og valdið óþarfa streitu . Á tæknisýningunni CES 2020 í Las Vegas í Bandaríkjunum nú í vikunni var kynnt til sögunnar nýtt tæki sem kallast Dabby , sem gæti bylt því hvernig við nálgumst efni á streymisþjónustum sem við erum áskrifendur að . Dabby er í raun spjaldtölva með snertiskjá sem á í samskiptum við lykil sem festur er við sjónvarpið þitt . Þú skráir þig inn í allar þjónusturnar sem þú ert áskrifandi að á spjaldtölvunni , og tækið býr til samansafn af öllu sem þú hefur aðgang að . Nú geturðu einfaldlega valið af lista úr öllum streymisþjónustunum á einum stað . Lætur vita um notkun og kostnað Dabby mun einnig halda þér upplýstum / upplýstri um stöðuna og verðið á áskriftinni þinni , og taka saman reglulega hve mikið þú notar hverja þjónustu . Það eina sem neikvætt við við Dabby , sem nú er hægt að panta í forsölu og á að koma á markaðinn í mars nk. , er að græjan kostar þónokkuð mikið , eða 400 Bandaríkjadali , um 50 þúsund krónur , sem er tvöfalt meira en Apple TV kostar t.d. Nú er bara að bíða og sjá hvort að íslensku VOD leigurnar geti ekki líka komist inn í Dabby !